Anexă

la Metodologia de analiză a impactului

în procesul de fundamentare a proiectelor

de acte normative

|  |
| --- |
| Formularul tipizat al documentului de analiză a impactului  |
| **Titlul analizei impactului**(poate conţine titlul propunerii de act normativ): |  Analiza Impactului de Reglementare efectuată asupra necesităţii elaborării proiectului de hotărîre a Guvernului pentru aprobarea cerințelor privind echivalența controalelor selecțiilor conservative, comercializarea soiurilor şi varietăților primitive şi agricole, adaptate la condițiile locale și a soiurilor de legume care sunt amenințate de erodare genetică |
| **Data:** |  18/10/2021 |
| **Autoritatea administraţiei publice (autor):** |  Ministerul Agriculturii și Industriei Alimentare  |
| **Subdiviziunea:** |  Direcția politici în sectorul vegetal |
| **Persoana responsabilă şi datele de contact:** |  Grigore Cațer, tel.022-204-573 |
| **Compartimentele analizei impactului** |
| **1. Definirea problemei** |
| *a) Determinați clar şi concis problema şi/sau problemele care urmează să fie soluţionate* |  |
| De-a lungul existenței sale, omul a folosit circa 10.000 de specii de plante de cultură. Conform statisticilor FAO, astăzi, 90% din producția de alimente este asigurată de circa 120 de specii de plante de cultură. Pe lângă reducerea drastică a diversității specifice, odată cu apariția agriculturii industrializate a început un proces accentuat de eroziune genetică. Soiurile vechi şi varietățile locale de plante de cultură au fost şi sunt cele mai afectate, în favoarea soiurilor moderne. Varietățile locale se caracterizează prin heterogenitate mare. Ele au avantajul dea fi mult mai bine adaptate la condiții de stres biotic şi abiotic (boli, dăunători, secetă, valoare nutritivă net superioară soiurilor moderne, etc.), şi de a avea calități gustative excelente, care le pot justifica un preț de valorificare mai mare decât al soiurilor comerciale. În această ordine de idei și reieşind din necesitatea unei abordări adecvate şi conforme rigorilor comunității europene a procesului de echivalență a controalelor şi comercializare şi utilizare a soiurilor și varietăților locale care sunt ameninţate de erodare genetică au fost incluse cerinţe de echivalenţă a controalelor care sunt transpuse din legislaţia UE.  |
| *b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate* |  |
| Problema conservării resurselor genetice vegetale şi, implicit, a varietăților locale, o regăsim în memorandumuri, tratate internaționale, directive UE, legi naționale şi regionale. Primul pas legat de principalele acțiuni asupra biodiversității a fost luată la Rio de Janeiro în 1992, cu “Convenția supra biodiversității” (CBD) ale cărei principii au fost dezvoltate în “Tratatul Internațional FAO privind resursele fitogenetice pentru alimentație şi agricultură”. Republica Moldova fiind convinsă de natura specifică a resurselor genetice vegetale pentru alimentaţie şi agricultură, problemele şi trăsăturile lor distincte ce necesită soluţii specifice, fiind alarmată de continua eroziune a acestor resurse, cunoscând că resursele genetice pentru alimentaţie şi agricultură reprezintă un interes comun pentru toate ţările şi că toate ţările depind, într-o foarte mare măsură, de resursele genetice vegetale pentru alimentaţie şi agricultură, a adoptat Legea nr.94/2015 privind aderarea Republicii Moldova la Tratatul internaţional privind resursele genetice vegetale pentru alimentaţie şi agricultură, iar prin Hotărîrea Guvernului nr.480/2019 a fost aprobat Regulamentul privind crearea, menținerea, dezvoltarea, gestionarea și finanțarea fondului genetic de culturi agricole. La moment, circa 70 la sută din seminţele comercializate pe piaţă sunt de import şi doar 30 - de origine autohtonă. În plus, cele de import nu-s adaptate la condiţiile noastre climaterice si sunt de cîteva ori mai scumpe decât cele autohtone. De pildă, pentru anul 2020 de către Comisia de Stat pentru Testarea Soiurilor de Plante au fost aprobate pentru utilizare, soiuri şi hibrizi de provenienţă străină: porumb - 20, floarea soarelui-23, sfecla de zahăr - 4, tomate – 13, grîu comun – 7, rapiță – 18, sfeclă de zahăr -4 soiuri. Savanţii de la Institutul de Cercetări pentru Culturile de Cîmp consideră că, neavând seminţe proprii, riscăm să pierdem securitatea alimentară pentru totdeauna. Astfel, la Institutul de Genetică şi Fiziologie a Plantelor se efectuează inventarierea, colectarea, evaluarea, conservarea şi utilizarea durabilă a agro-biodiversităţii vegetale a Republicii Moldova şi în special: inventarierea populaţiilor rudelor sălbatice ale unor plante de cultură în cadrul ariilor protejate, poziţionarea şi cartarea rudelor sălbatice ale culturilor pomicole în afara zonelor de protecţie, inventarierea şi colectarea formelor locale ale plantelor cultivate în gospodăriile ţărăneşti. |
| *c) Expuneți clar cauzele care au dus la apariţia problemei* |  |
| Una din cauzele care au dus la apariția problemei este agricultura comercială, care se bazează preponderent pe soiuri noi, categorii ale soiului (clona, linia, hibridul), metode industriale ce au menirea de a obține un randament ridicat de producție a culturii pe o suprafață de teren agricol.Extinderea sistemelor de agricultură industrială, în a doua jumătate a secolului XX, a condus la reducerea drastică a variabilității genetice la plantele cultivate, numită eroziune genetică. Din păcate, legislația europeană a favorizat şi ea acest fenomen, prin condiționarea introducerii soiurilor în cataloagele naționale şi cel european de îndeplinirea criteriilor DUS (distincție, uniformitate, stabilitate). Similar s-a procedat și în Republica Moldova prin înregistrarea și menținerea Catalogul soiurilor de plante, fiind omise protecția varietăților locale.O altă cauză este securitatea alimentară, care face parte din securitatea alimentară a fiecărui stat din lume şi aceasta la rândul ei din securitatea globală. Asigurarea securităţii alimentare a populaţiei, este obligaţia statului care trebuie să gestioneze eficient şi raţional resursele, iar în aceste condiții nu sa pus ca problemă prioritară menținerea și dezvoltarea fondului genetic de culturi agricole, ci obținerea recoltelor înalte, folosind metode intensive pentru satisfacerea necesităților interne ale țării și exportul surplusului de produse.  |
| *d) Descrieți cum a evoluat problema şi cum va evolua fără o intervenție*  |  |
|  În condiţiile lipsei crescute de interes faţă de agricultură, îmbătrânirii populaţiei rurale, migrării tineretului către mediul urban, precum şi a extinderii agriculturii bazate pe metode moderne și intensive de tip industrial, a apărut unele probleme de eroziune genetică şi necesitatea de a conserva şi revitaliza seminţele tradiţionale. Unii din cei mai mari factori de stres pentru fermieri sunt factorii biotici, caracteristici competiţiei dăunător-cultură (mamifere, păsări ce pradă culturile de plante, paraziţi ce conduc la boli virale sau bacteriene, etc.). Pentru a limita acţiunea acestor factori biotici, un mijloc de apărare îl poate constitui diversitatea genetică, adică folosirea acelor varietăţi rezistente la un anumit atacator. Conservarea speciilorde plante reprezintă o problemă globală pentru destinele generaţiilor viitoare şi chiar pentru perenitatea vieţii pe pământ.Varietățile locale sunt un potențial genetic inestimabil pentru obținerea unor noi soiuri de plante şi sunt cele mai potrivite pentru cultivarea în sisteme ecologice de cultură, din ce în ce mai răspândite. De asemenea, pentru asigurarea securității alimentare pe termen lung, în contextul încălzirii globale, va fi necesară o diversitate genetică bogată. Conservarea „ex situ” presupune prelevarea de probe, transferul şi depozitarea populației unei anumite specii departe de locația originală, în timp ce, conservarea „in situ” (în habitatul natural) implică stabilirea varietăților de interes, gestionarea şi monitorizarea lor la locul de origine, în cadrul comunității căreia îi aparține. Îngrijorarea este că fără implicarea statului, generațiile viitoare nu vor multiplica, nu vor cultiva și nu vor procesa seminţele tradiţionale, şi în consecință există pericolul posibilei dispariţii a speciilor autohtone. |
| e*) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului* |  |
| În prezent, cadrul juridic care vine să sprijine menținerea și controlul selecțiilor conservative, comercializarea soiurilor şi varietăților primitive şi agricole, adaptate la condițiile locale și a soiurilor de legume care sunt amenințate de erodare genetică sunt:* Legea nr.94/2015 privind aderarea Republicii Moldova la Tratatul internaţional privind resursele genetice vegetale pentru alimentaţie şi agricultură;
* Legea nr.68/2010 despre semințe;
* Hotărârea Guvernului nr.480/2019 pentru aprobarea Regulamentului privind crearea, menținerea, dezvoltarea, gestionarea și finanțarea fondului genetic de culturi agricole;

- Ordinul nr.97/2020 privind aprobarea listei instituțiilor publice din domeniul ameliorării soiurilor de plante, care gestionează fonduri genetice de culturi agricole;-Hotărîrea Guvernului nr.600/2014 pentru aprobarea Cerinţelor privind calitateaşi comercializarea seminţelor de culturi cerealiere păioase;-Hotărîrea Guvernului nr.713/2013 [pentru aprobarea Cerinţelor privind producerea şi comercializarea seminţelor de legume, răsadurilor şi a materialului săditor legumicol](https://www.legis.md/cautare/getResults?doc_id=114415&lang=ro);-Hotărîrea Guvernului nr.836/2011pentru aprobarea Cerinţelor privind calitatea şi comercializarea seminţelor de plante furajere;-Hotărîrea Guvernului nr. 915/2011 [pentru aprobarea Cerinţelor privind calitatea şi comercializarea seminţelor de plante oleaginoase şi pentru fibre](https://www.legis.md/cautare/getResults?doc_id=114353&lang=ro);-Hotărîrea Guvernului nr.1211/2008 [cu privire la aprobarea Cerinţelor “Material semincer pentru porumb şi sorg”](https://www.legis.md/cautare/getResults?doc_id=114246&lang=ro);-Hotărîrea Guvernului nr.141/2017 cu privire la aprobarea modificărilor şi completărilor ce se operează în unele hotărîri ale Guvernului. |
| **2. Stabilirea obiectivelor** |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* |  |
| 1. **Mediu de afaceri integrat în spaţiul economic european.**

Standardele europene facilitează colaborarea, comunicarea, sistemul de măsurare şi de producţie la nivelul pieţii comunitare şi autohtone, dar şi comerţul la nivel european. Astfel, prin standardele europene se asigură o interoperabilitate şi compatibilitate a procesului de producţie, livrare şi vânzare a produselor şi serviciilor. Astfel, acestea pot contribui la intensificarea legăturilor dintre mediul de afaceri autohton cu cel european. 1. **Piață de desfacere diversificată**

Regulamentele europene sunt recunoscute pe plan internaţional. De aceea, folosirea lor de către producătorii moldoveni vor permite să importe dar și să exporte material genetic atât spre UE, cât şi spre alte pieţe.**3.Produse mai sigure şi mai calitative** Pentru a avea produse mai sigure şi calitative care sunt rezistente la condiţiile de mediu datorită proprietăţilor lor de a se adapta la schimbări climatice, avînd o valoare nutritivă net superioară soiurilor moderne, operatorii din sectorul agricol care vor menţine fondul genetic al plantelor agricole trebuie să respecte procesul de trasabilitate pentru asigurarea calităţii produsului.  |
| **3. Identificarea opţiunilor** |
| *a) Expuneți succint opțiunea „a nu face nimic”, care presupune lipsa de intervenție* |  |
| 1.Fără intervenția promptă a statului, generațiile viitoare nu vor multiplica, nu vor cultiva și nu vor procesa seminţele tradiţionale, şi în consecință există pericolul real de dispariţie a speciilor autohtone care asigură cu resurse genetice necesare pentru a face față provocărilor cauzate de boli, dăunători și a schimbărilor de mediu noi și cele în evoluție.2. Riscul plasării pe piaţă a seminţelor care nu corespund cerinţelor de calitate și neadaptate condițiilor climaterice.  Aprobarea proiectului de hotărîre cu privire la echivalența controalelor selecțiilor conservative, comercializarea soiurilor şi varietăților primitive şi agricole, adaptate la condițiile locale și a soiurilor de legume care sunt amenințate de erodare genetică, prevede echivalenţa controalelor oficiale a selecţiilor conservative care sunt realizate în ţări terţe și oferă aceleași garanții ca și cele efectuate de către statele membre UE şi sunt necesare de stabilit anumite derogări pentru acceptarea soiurilor locale și a varietăților agricole, conservarea *in situ* și utilizarea durabilă a resurselor genetice vegetale. Proiectul nominalizat este armonizat cu Decizia 2005/834/CE a Consiliului din 8 noiembrie 2005 privind echivalența controalelor selecțiilor conservative realizate în anumite țări terțe și de modificare a Deciziei 2003/17/CE (2005/834/CE), Directiva 2008/62/CE a Comisiei din 20 iunie 2008 de stabilire a anumitor derogări pentru acceptarea soiurilor locale și a varietăților agricole adaptate natural la condițiile locale și regionale și amenințate de eroziunea genetică și pentru comercializarea semințelor și cartofilor de sămânță ale acestor soiuri locale și varietăți, publicată în Jurnalul Oficial al Uniunii Europene, L 162/13 din 20 iunie 2008 şi Directiva 2009/145/CE a Comisiei din 26 noiembrie 2009 de stabilire a anumitor derogări pentru acceptarea varietăților primitive și a soiurilor de legume care sunt cultivate, în mod tradițional, în localități și regiuni speciale și care sunt amenințate de erodare genetică și a soiurilor de legume lipsite de valoare intrinsecă pentru producția vegetală comercială, dar create pentru a fi cultivate în condiții speciale, precum și pentru comercializarea semințelor acestor varietăți primitive și soiuri.În această ordine de idei și reieşind din necesitatea unei abordări adecvate şi conforme rigorilor comunității europene a procesului de echivalență a controalelor, comercializare şi utilizare a soiurilor și varietăților locale care sunt ameninţate de erodare genetică au fost incluse cerinţe de echivalenţă a controalelor care sunt transpuse din legislaţia UE.Pentru a garanta un nivel corespunzător de protecție a soiurilor locale și varietăților adaptate natural la condițiile locale și regionale amenințate de eroziune genetică, este necesar ca nivelul de protecţie a acestor varietăţi să fie, de asemenea, în conformitate cu cerințele stabilite de standardele UE. Prezentul proiect se aplică soiurilor de legume, varietăţilor primitive şi agricole importate și exportate din/în UE și alte țări.**Posibile avantaje**1. Lipsa de cheltuieli administrative pentru elaborarea, aprobarea hotărîrii. Lucrările privind speciile de plante agricole şi conservarea *in situ*, utilizarea durabilă a resurselor genetice vegetale prin cultivarea și comercializarea acestora nu vor necesita cheltuieli suplimentare.

**Posibile dezavantaje**1. Limitarea comercializării produselor autohtone pe pieţele UE şi ale altor state.
2. Lipsa unui sistem unic de monitorizare a activităţilor desfăşurate de operatorii din agricultură.
3. Calitate necorespunzătoare la utilizarea durabilă a resurselor genetice.

 4. Dezorientarea producătorului agricol. 5. Nivel scăzut de protecţie a soiurilor şi varietăţilor agricole.1. Ineficienţa supravegherii conservării *in situ.*

Aprobarea acestei Hotărîri nu reprezintă doar dorinţa armonizării legislaţiei naţionale cu cea comunitară, dar situaţia reală existentă la moment din sectorul agricol privind soiurile şi varietăţile agricole supuse erodării genetice. Absenţ­a intervenţ­iei ar menţ­ine situaţ­ia din prezent, caracterizată de absenţa unui cadru normativ în domeniu,cu următoarele efecte negative:  - neinformarea producătorilor de seminţe despre nivelul calităţii produselor la standardele UE; - afectarea relaţiilor comerciale externe. |
| *b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate* |  |
| Prezenta hotărîre va extinde sfera de aplicare a regimului de echivalență a controalelor şi comercializare a semințelor, inclusiv la semințele din generații anterioare semințelor de bază.Totodată, proiectul stabileşte anumite derogări pentru acceptarea soiurilor locale și a varietăților agricole adaptate natural la condițiile locale și regionale, amenințate de eroziune genetică, pentru comercializarea semințelor și cartofilor de sămânță ale soiurilor și varietăților locale. De asemenea, stabilește cantităţile maxime de comercializare a fiecărei varietăţi. Trasabilitatea semințelor și a cartofilor de sămânță vor fi garantate prin intermediul Cerințelor privind sigilarea și etichetarea acestora. În cazul în care semințele echivalente fac obiectul unei schimbării a etichetei și a sistemului de închidere efectuat în conformitate cu sistemele Organizației pentru Cooperare și Dezvoltare Economică (OCDE) pentru certificarea soiurilor de semințe destinate comerțului internațional, se aplică, *mutatis mutandis*, conform prevederilor actelor normative menționate în prezentul proiect (cerințe privind reînchiderea ambalajelor). |
| *c) Expuneți opțiunile alternative analizate sau explicați motivul de ce acestea nu au fost luate în considerare* |  |
|  ---- |
| **4. Analiza impacturilor opţiunilor** |
| *a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* |  |
| *Impacturile negative sau costurile intervenţiei statului.* Prin aprobarea proiectului hotărîrii de Guvern cu privire la echivalența controalelor selecțiilor conservative, comercializarea soiurilor şi varietăților primitive şi agricole, adaptate la condițiile locale și a soiurilor de legume care sunt amenințate de erodare genetică nu au fost depistate impacturi negative.*Impacturile pozitive sau beneficiile intervenţiei statului.* Implementarea acestui cadru juridic va avea următoarele efecte pozitive:* Prin măsurile întreprinse se va extinde sfera de aplicare a regimului de echivalență a semințelor la toate categoriile de semințe;
* Asigurarea conservării *in situ* și utilizarea durabilă a resurselor genetice vegetale, includerea în catalogul soiurilor de plante a acestor varietăţi
* Încrederea producătorului faţă de stat;
* Protejarea intereselor consumatorului;
* Sporirea competitivităţii sectorului agricol;
* Siguranţa produselor agricole.
 |
| *b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* |  |
| Implementarea acestui proiect nu necesită alocarea resurselor financiare suplimentare de la bugetul de stat. Potrivit prevederilor din proiect, autoritățile competente responsabile de realizarea controalelor sunt Agenția Națională pentru Siguranța Alimentelor și Comisia de Stat pentru Testarea Soiurilor de Plante care își realizează atribuțiile de serviciu, fiind finanțate din bugetul de stat.Pentru anul 2022 este prevăzută suma de 10933.7 lei pentru testarea soiurilor de plante (inclusiv a varietăților locale). |
| *b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* |  |
|  Opțiuni alternative nu au fost depistate. |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* |  |
| Din cauza lipsei echivalenţei controalelor selecţiilor conservative, cerinţelor la păstrarea şi gestionarea fondului genetic de plante agricole şi varietăţilor primitive, există riscul de scădere a potenţialului de ameliorare pe viitor a soiurilor de plante din flora spontană şi de cultură. |
| d) *Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi* |  |
| Costurile de conformare pentru întreprinderi, nu vor devia de la cele suportate în prezent (cheltuieli pentru procurarea semințelor, procedee agrotehnice, etc), dar din potrivă mizăm pe reducerea costurilor din perspectiva disponibilității de un patrimoniu genetic bogat de soiuri de culturi cu productivitate înaltă, cu calități organoleptice deosebite, precum și produse care răspund nevoilor specifice ale industriei agroalimentare. Toate acestea sunt foarte relevante pentru noile concepte de evoluție economică în agricultură, cum ar fi lanțurile scurte de aprovizionare și turismul alternativ.  |
| **Concluzie***e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați*  |  |
| Impactul noilor reglementări care vor fi introduse prin proiectul de hotărîre de Guvern cu privire la echivalența controalelor selecțiilor conservative, comercializarea soiurilor şi varietăților primitive şi agricole, adaptate la condițiile locale și a soiurilor de legume care sunt amenințate de erodare genetică va fi diferit, în dependenţă de grupul de interese, asupra căruia îşi va produce efecte. Primul grup de interese – consumatorii, care îşi manifestă interesul firesc în protejarea şi păstrarea potenţialului genetic de plante, prin producerea şi livrarea spre consum a unei producţii calitative.Al doilea grup de interese - agenţi economici ce activează în domeniul producerii, comercializării soiurilor şi varietăților primitive şi agricole, adaptate la condițiile locale și a soiurilor de legume, care vor trebui să respecte şi să îşi conformeze activitatea la noile cerinţe impuse.Al treilea grup de interese - autorităţile publice interesate care au obligaţia de a elabora şi a pune în aplicare politicile de susţinere ale agenţilor economici cu activitate în domeniul respectiv. Al patrulea grup de interes - organelor şi instituţiilor de stat, cu abilităţi în domeniul controlului, evaluării şi testării soiurilor care sunt amenințate de erodare genetică. |
| **5. Implementarea şi monitorizarea** |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare*  |  |
|  Urmare a publicării prezentei hotărîri în monitorul Oficial, autoritățile competente responsabile de realizarea controalelor sunt Agenția Națională pentru Siguranța Alimentelor și Comisia de Stat pentru Testarea Soiurilor de Plante vor planifica acțiuni de implementare.  |
| *b) Indicați clar indicatorii de performanță în baza cărora se va efectua monitorizarea* |  |
| Numărul de soiuri locale și a varietăților adaptate natural la condițiile locale și regionale și amenințate de eroziune genetică, înregistrate în Catalogul Soiurilor de Plante al Republicii Moldova; Numărul de conservarea *in situ;* Suprafața și locația zonei destinate producției de semințe; Cantitatea totală de semințe de varietăți de conservare comercializate în arealul permis (dacă este stabilit de autorități);Numărul de controale a semințelor din varietăți de conservare destinate comercializării în ambalaje sau recipiente închise, etichetate și purtând un dispozitiv de sigilare. |
| *c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* |  |
| Impactul se va resimți odată cu apariția cererii pe piață de la producătorii agricoli a soiuri locale și a varietăților adaptate natural la condițiile locale, cu adaptare ridicată la condițiile biotice (secetă, dăunători, diverse boli), precum şi calități alimentare remarcabile, care ar putea justifica preţul lor mai ridicat comparativ cu cel al soiurilor comerciale. |
| **6. Consultarea** |
| a) Identificați principalele părţi (grupuri) interesate în intervenţia propusă |  |
| * Autorităţi administrative centrale cu atribuții de reglementare;
* Autorități publice centrale cu funcții de implementare a actelor normative;
* Asociațiile profesionale de producători;
* Academia de Științe a Moldovei;
* Confederaţia Naţională a Patronatului din Republica Moldova.
 |
| b) Explicați succint cum (prin ce metode) s-a asigurat consultarea adecvată a părţilor |  |
| Analiza Impactului de Reglementare va fi transmisă pentru examinare și consultare părților menționate la pct. 6 a) este plasat pentru consultări publice pe pagina web a Ministerului Agriculturii și Industriei Alimentare. |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat). |  |
|  |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 1 |  |  |
| povara administrativă | 0 |  |  |
| fluxurile comerciale și investiționale | 2 |  |  |
| competitivitatea afacerilor | 2 |  |  |
| activitatea diferitor categorii de întreprinderi mici și mijlocii | 2 |  |  |
| concurența pe piață | 1 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 1 |  |  |
| alegerea, calitatea și prețurile pentru consumatori | 2 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 2 |  |  |
| situația macroeconomică | 0 |  |  |
| alte aspecte economice | 1 |  |  |
| **Social** |
| gradul de ocupare a forței de muncă | 2 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 1 |  |  |
| formarea profesională | 0 |  |  |
| inegalitatea și distribuția veniturilor | 1 |  |  |
| nivelul veniturilor populației | 1 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 1 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 1 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 1 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 1 |  |  |
| alte aspecte de mediu | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| Proiectul preliminar de act normativSinteza obiecțiilor și propunerilor la proiect și/sau analiza de impactExpertiza Grupului de lucru al Comisiei de stat pentru reglementarea activităţii de întreprinzător (după caz). |